Ak si odmyslíme proces predprípravy klobás na údenie, následne si môžete vybrať, či chcete údiť studeným, teplým alebo horúcim dymom. Hlavné rozdiely sú v trvaní a v teplote, ktorá by mala byť v údiacej komore dosiahnutá. Na údenie bravčových klobás je ideálne používať drevo, resp. brikety, pelety, štiepku z ovocných drevín – jabloň, hruška alebo dub či javor sú veľmi dobrou voľbou. Pri divine je vhodný aj vlašský orech. Tieto dreviny možno použiť aj pri hovädzom mäse. Proces studeného údenia začína na teplote 30 až 40 °C, treba počkať, kým povrch klobás viditeľne nevyschne. Následne teplotu znížite a držíte na úrovni 25 °C a údiť môžete klobásy až po dobu 7 až 14 dní. Pri údení teplým dymom je teplota okolo 60 °C. Dym preniká do potravín rýchlejšie a čas údenia by mal byť okolo 6 až 12 hodín. Pri horúcom vzduchu sú klobásy údené a mierne tepelne upravované, pretože teploty dymu dosahuje až 100 °C. Dym je vtedy veľmi hustý, silne aromatizuje a dodáva údeninám typickú dymovú chuť. Čas údenia by nemal vtedy prekročiť viac ako 3 hodiny.\r